CELEX: 32009R0888
Language: ro
Date: 2009-09-25 00:00:00
Title: Regulamentul (CE) nr. 888/2009 al Comisiei din 25 septembrie 2009 privind autorizarea chelatului de zinc al analogului hidroxilat al metioninei ca aditiv pentru hrana puilor pentru îngrășat (Text cu relevanță pentru SEE)

26.9.2009   
            
            
               RO
            
            
               Jurnalul Oficial al Uniunii Europene
            
            
               L 254/71
            
         
      REGULAMENTUL (CE) NR. 888/2009 AL COMISIEI
   
   din 25 septembrie 2009
   privind autorizarea chelatului de zinc al analogului hidroxilat al metioninei ca aditiv pentru hrana puilor pentru îngrășat
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea preparatului de chelat de zinc al analogului hidroxilat al metioninei ca aditiv pentru hrana puilor pentru îngrășat, în vederea clasificării în categoria „aditivi nutriționali”.
            
         
               (4)
            
            
               Din avizul emis la 2 aprilie 2009 de Autoritatea Europeană pentru Siguranța Alimentară (denumită în continuare „autoritatea”) reiese că chelatul de zinc al analogului hidroxilat al metioninei nu are efecte adverse asupra sănătății animalelor, a sănătății oamenilor sau asupra mediului în ceea ce privește puii pentru îngrășat (2). Autoritatea a concluzionat, de asemenea, că acest produs utilizat ca aditiv pentru hrana puilor pentru îngrășat nu prezintă niciun alt risc care ar putea să excludă autorizarea, în conformitate cu articolul 5 alineatul (2) din Regulamentul (CE) nr. 1831/2003. Conform avizului respectiv coroborat cu avizul din 16 aprilie 2008 (3), utilizarea preparatului poate fi considerată ca fiind o sursă de zinc disponibilă și îndeplinește criteriile aplicabile unui aditiv nutrițional pentru puii pentru îngrășat. Autoritatea recomandă luarea de măsuri corespunzătoare pentru siguranța utilizatorilor. Ea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer din furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi nutriționali” și grupului funcțional „compuși de oligoelemente”, este autorizat ca aditiv pentru hrana animalelor în condițiile prevăzute în anexă.
   Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2009) 1042, 1-8.
   
      (3)  The EFSA Journal (2008) 694, 1-16.
   
      ANEXA
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Conținut de element (Zn) în mg/kg de furaj complet cu un conținut de umiditate de 12 %
               
            
                  
                     Categoria aditivilor nutriționali. Grup funcțional: compuși de oligoelemente
                  
               
            
                  3b6.10
               
               
                  —
               
               
                  Chelat de zinc al analogului hidroxilat al metioninei
               
               
                  
                               
                           
                           
                              Caracterizarea aditivului:
                              
                                           
                                       
                                       
                                          chelat de zinc al analogului hidroxilat al metioninei conținând minimum 16 % zinc și 80 % acid 2-hidroxi-4-(metiltio) butanoic
                                       
                                    
                                           
                                       
                                       
                                          Ulei mineral: ≤ 1 %
                                       
                                    
                        
                               
                           
                           
                              Metodă de analiză (1):
                              spectrometria de emisie atomică cu plasmă cuplată inductiv (ICP-AES) în conformitate cu standardul EN 15510:2007
                           
                        
               
                  Pui pentru îngrășat
               
               
                  —
               
               
                   
               
               
                  150 (total)
               
               
                  
                              1.
                           
                           
                              Aditivul este încorporat în furaje sub formă de preamestec.
                           
                        
                              2.
                           
                           
                              Pentru securitatea utilizatorilor: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.
                           
                        
               
                  16 octombrie 2019
               
            
         (1)  Detalii privind metodele de analiză sunt disponibile la următoarea adresă a laboratorului comunitar de referință: http://irmm.jrc.ec.europa.eu/crl-feed-additives